Braiens Rasts
Braiens Pīters Rasts (angļu: Bryan Peter Rust, dzimis 1992. gada 11. maijā) ir ASV hokejists, spēlē labās malas uzbrucēja pozīcijā. Kopš 2014. gada Rasts pārstāv NHL komandu Pitsburgas "Penguins". 2010. gada NHL draftā Rastu ar kopējo 80. numuru trešajā kārtā izvēlējās Pitsburgas "Penguins". Pitsburgas "Penguins" rindās debitējis 2014–15. gada sezonā. Kopā ar komandu 2016. un 2017. gadā izcīnījis Stenlija kausu.